
12 DR 30.11.2009 

 
Vaksin ini akan diberikan kepada kakitangan barisan hadapan yang terlibat secara 

langsung dalam pengurusan pesakit dan juga keselamatan negara. Juga kepada kumpulan 
yang berisiko tinggi iaitu pesakit diabetes, kanak-kanak dan wanita hamil. Kementerian 
Kesihatan sedar bahawa vaksin merupakan satu langkah utama bagi mencegah kejadian 
penyakit berjangkit. Oleh itu kerajaan telah pun menubuhkan sebuah syarikat berkait 
dengan kerajaan atau GLC dengan izin di bawah Kementerian Kewangan yang dikenali 
sebagai Ninebio.  

 Apabila ianya berupaya beroperasi dengan lancar syarikat ini dijangka dapat 
membuat penyelidikan dan menghasilkan vaksin untuk kegunaan Malaysia dan juga 
negara-negara serantau. Walaupun Malaysia belum berupaya menghasilkan vaksin pada 
masa ini, Institut Penyelidikan Perubatan telah dan sedang menjalankan penyelidikan 
terhadap genetik virus influenza AH1N1. Penyelidikan ini penting untuk mengesan 
sebarang mutasi yang berlaku dan juga boleh digunakan untuk menghasilkan vaksin. 
Terima kasih. 

 Datuk Seri Dr. Fong Chan Onn [Alor Gajah]: Terima kasih Tuan Yang di-Pertua. 
Terima kasih Yang Berhormat Timbalan Menteri tentang jawapan tersebut. Soalan saya 
adalah berkenaan dengan cara Kementerian Kesihatan mengendalikan fenomena H1N1 ini. 
H1N1 ini sudah lama terjadi dan kita nampak negara-negara yang lain khususnya negara-
negara di mana satu masa ketika H1N1 itu amat serius seperti Mexico, Amerika Syarikat 
dan juga Australia. Mereka sekarang andaikan fenomena ini merupakan satu fenomena 
kesihatan yang biasa. Khususnya Melbourne, Australia di satu masa ketika diandaikan 
sebagai capital H1N1.   

 Apabila kita pergi Melbourne kita nampak dia tidak sebut perkara itu langsung. 
Dalam surat khabar tidak ada orang sebut perkara itu. Mereka andaikan perkara itu satu 
perkara biasa. Baru-baru ini Tiger Wood pergi sana main golf beribu-ribu orang ikut dia. 
Restoran penuh, hotel semua penuh mereka pulang tidak ada apa jadi. Soalan saya ialah 
adakah pengendalian itu betul atau tidak? Bila kita masuk KLIA kita diingati semua orang 
dimonitor. Bolehkah Kementerian Kesihatan bekerjasama dengan Kementerian 
Pelancongan menyatakan fenomena di Malaysia ini adalah biasa semua orang ada smart. 
Kita jemput mereka datang sini jangan bimbang. Kalau ada apa masalah kita boleh 
kendalikan. Adakah langkah ini lebih elok atau tidak? Sekian terima kasih.  

 Datuk Rosnah bte Haji Abd. Rashid Shirlin: Terima kasih Yang Berhormat di 
atas soalan yang dikemukakan. Untuk pengetahuan Yang Berhormat sebenarnya cara 
negara kita menangani influenza AH1N1 adalah antara negara yang menangani influenza 
ini boleh dikategorikan sebagai salah sebuah negara yang mengendalikan dengan cara 
yang cemerlang sebenarnya Yang Berhormat. Ini kerana untuk pengetahuan Yang 
Berhormat sehingga 22 November 2009 sejumlah 622,482 kes influenza AH1N1 telah 
dilaporkan di seluruh dunia dan lebih daripada 200 negara terlibat dengan angka kematian 
sebanyak 7,826 kematian.  

 Bilangan ini adalah tinggi daripada minggu yang sebelumnya iaitu 18 peratus dan 
sebanyak 75,000 kes ataupun 95 peratus kes telah dilaporkan di kawasan Mediterranean 
Timur. Angka yang saya katakan 18 peratus telah dilaporkan di kawasan Eropah Yang 
Berhormat. Jadi ini menunjukkan trend peningkatan yang begitu tinggi jika dibandingkan 
dengan kes-kes influenza AH1N1 di negara kita sendiri. Iaitu di negara kita sehingga 29 
November hanya 12,192 kes yang dilaporkan dan kadar kematian masih kekal 77 orang 
iaitu kurang daripada 1 peratus. Jadi Yang Berhormat apa yang saya cuba nyatakan di sini 
adalah cara dan amalan kita terutama sekali Kementerian Kesihatan adalah terbaik.  

 Walaupun kita menunjukkan trend peningkatan kes telah menurun di negara kita. 
Namun apa yang pasti influenza AH1N1 ini masih aktif di seluruh dunia terutama sekali di 
kawasan-kawasan yang saya sebutkan tadi. Jadi sekiranya kita mengamalkan sikap lewa 
dan tidak memberi ingatan ataupun panduan kepada masyarakat kita, nescaya kita akan 
mengalami masalah seperti yang berlaku di negara-negara yang lain. Jadi Yang Berhormat 
sebenarnya dari segi kerjasama Kementerian Kesihatan dan Kementerian Pelancongan, 
kedua-dua kementerian ini sering berbincang dan kita juga telah mengeluarkan nasihat 
kepada pelancong-pelancong asing. 



Vaksin ini akan diberikan kepada kakitangan barisan hadapan yang terlibat secara. langsung dalam pengurusan pesakit dan juga keselamatan negara. Juga kepada kumpulan yang berisiko tinggi iaitu pesakit diabetes, kanak-kanak dan wanita hamil. Kementerian Kesihatan sedar bahawa vaksin merupakan satu langkah utama bagi mencegah kejadian penyakit berjangkit. Oleh itu kerajaan telah pun menubuhkan sebuah syarikat berkait dengan kerajaan atau GLC dengan izin di bawah Kementerian Kewangan yang dikenali sebagai Ninebio. Apabila ianya berupaya beroperasi dengan lancar syarikat ini dijangka dapat membuat penyelidikan dan menghasilkan vaksin untuk kegunaan Malaysia dan juga negara-negara serantau. Walaupun Malaysia belum berupaya menghasilkan vaksin pada masa ini, Institut Penyelidikan Perubatan telah dan sedang menjalankan penyelidikan terhadap genetik virus influenza AH1N1. Penyelidikan ini penting untuk mengesan sebarang mutasi yang berlaku dan juga boleh digunakan untuk menghasilkan vaksin. Terima kasih. Datuk Seri Dr. Fong Chan Onn [Alor Gajah]: Terima kasih Tuan Yang di-Pertua. Terima kasih Yang Berhormat Timbalan Menteri tentang jawapan tersebut. Soalan saya adalah berkenaan dengan cara Kementerian Kesihatan mengendalikan fenomena H1N1 ini. H1N1 ini sudah lama terjadi dan kita nampak negara-negara yang lain khususnya negara- negara di mana satu masa ketika H1N1 itu amat serius seperti Mexico, Amerika Syarikat dan juga Australia. Mereka sekarang andaikan fenomena ini merupakan satu fenomena kesihatan yang biasa. Khususnya Melbourne, Australia di satu masa ketika diandaikan sebagai capital H1N1. Apabila kita pergi Melbourne kita nampak dia tidak sebut perkara itu langsung. Dalam surat khabar tidak ada orang sebut perkara itu. Mereka andaikan perkara itu satu perkara biasa. Baru-baru ini Tiger Wood pergi sana main golf beribu-ribu orang ikut dia. Restoran penuh, hotel semua penuh mereka pulang tidak ada apa jadi. Soalan saya ialah adakah pengendalian itu betul atau tidak? Bila kita masuk KLIA kita diingati semua orang dimonitor. Bolehkah Kementerian Kesihatan bekerjasama dengan Kementerian Pelancongan menyatakan fenomena di Malaysia ini adalah biasa semua orang ada smart. Kita jemput mereka datang sini jangan bimbang. Kalau ada apa masalah kita boleh kendalikan. Adakah langkah ini lebih elok atau tidak? Sekian terima kasih. Datuk Rosnah bte Haji Abd. Rashid Shirlin: Terima kasih Yang Berhormat di atas soalan yang dikemukakan. Untuk pengetahuan Yang Berhormat sebenarnya cara negara kita menangani influenza AH1N1 adalah antara negara yang menangani influenza ini boleh dikategorikan sebagai salah sebuah negara yang mengendalikan dengan cara yang cemerlang sebenarnya Yang Berhormat. Ini kerana untuk pengetahuan Yang Berhormat sehingga 22 November 2009 sejumlah 622,482 kes influenza AH1N1 telah dilaporkan di seluruh dunia dan lebih daripada 200 negara terlibat dengan angka kematian sebanyak 7,826 kematian. Bilangan ini adalah tinggi daripada minggu yang sebelumnya iaitu 18 peratus dan sebanyak 75,000 kes ataupun 95 peratus kes telah dilaporkan di kawasan Mediterranean Timur. Angka yang saya katakan 18 peratus telah dilaporkan di kawasan Eropah Yang Berhormat. Jadi ini menunjukkan trend peningkatan yang begitu tinggi jika dibandingkan dengan kes-kes influenza AH1N1 di negara kita sendiri. Iaitu di negara kita sehingga 29 November hanya 12,192 kes yang dilaporkan dan kadar kematian masih kekal 77 orang iaitu kurang daripada 1 peratus. Jadi Yang Berhormat apa yang saya cuba nyatakan di sini adalah cara dan amalan kita terutama sekali Kementerian Kesihatan adalah terbaik. Walaupun kita menunjukkan trend peningkatan kes telah menurun di negara kita. Namun apa yang pasti influenza AH1N1 ini masih aktif di seluruh dunia terutama sekali di kawasan-kawasan yang saya sebutkan tadi. Jadi sekiranya kita mengamalkan sikap lewa dan tidak memberi ingatan ataupun panduan kepada masyarakat kita, nescaya kita akan mengalami masalah seperti yang berlaku di negara-negara yang lain. Jadi Yang Berhormat sebenarnya dari segi kerjasama Kementerian Kesihatan dan Kementerian Pelancongan, kedua-dua kementerian ini sering berbincang dan kita juga telah mengeluarkan nasihat kepada pelancong-pelancong asing.